4 Summer Place | LekkeSlaap
4 Summer Place: Hooffoto's
Kry 20% af (minimum twee nagte se verblyf). Geldig vanaf 29 Jun 2020 tot 17 Sep 2020.
Adres: Albert Meyer-rylaan 78, Summer Place, Shelly Beach, 4265, KwaZulu-Natal
Vanaf R850 R680 per nag (plek vir 6)
4 Summer Place is in Shelley Beach en bied direkte toegang tot die strand. Gaste kan rustig op die bed lê en luister na die suisende see.
Daar is baie aandag gegee aan die binnenshuise versiering en die meeste van die meubels is pasgemaak. Die ruim hoofslaapkamer het 'n koningingrootte-bed en 'n en suite-badkamer met 'n stort. Hierdie kamer het ook skuifdeure wat lei na die stoep en gaste kan vanaf dié kamer die golwe hoor breek. Die tweede slaapkamer het 2 enkelbeddens en is smaakvol versier volgens 'n seevaart-tema. Die tweede badkamer is toegerus met 'n bad en toilet. Daar is ook 'n slaapbank in die sitkamer vir 2 ekstra kinders. Verder is daar 'n oopplan-kombuis en -sitkamer en 'n gerieflike ontbythoekie. Die kombuis-area is volledig toegerus vir selfsorg en daar is 'n platskerm-TV met DStv en 'n DVD-speler.
Die pragtige, afgewitte eetkamertafel op die groot stoep is ideaal vir besoekers wat wil onthaal. 4 Summer Place is op die onderste verdieping en lei na 'n pragtige grasperk waar kinders veilig kan speel.
4 Summer Place is in 'n rustige, veilige woonbuurt, en tog net 'n klipgooi vanaf al die doendinge aan die Hibiscuskus. Die eenheid is ideaal vir gesinne wat hou van visvang. Shelly Beach Ski-Boat Club is langs die eenheid en besoekers kan gerus hier aanklop vir bootvaarte en diepseehengel.
As jy op soek is na rustige vakansieverblyf aan die Suidkus, het jou soektog sopas tot 'n einde gekom!
Let asb. dat die eenheid slaapplek vir tot 6 gaste het, maar net vir 4 volwassenes. Daar is 'n ekstra slaapbank met slaapplek vir 2 kinders.
Geen besprekings vir matriekvakansie of enigeen onder die ouderdom van 21 jaar mag sonder toesig van 'n volwassene bo die ouderdom van 21 jaar hier bespreek nie.
Gaste moet asseblief hul eie bad- en strandhanddoeke saambring.
'n Bespreking by 4 Summer Place sluit in:
4.6 uit 5van 27 resensies vir 4 Summer Place
Albert Meyer-rylaan 78, Summer Place, Shelly Beach, 4265, KwaZulu-Natal
Gaste dink 4 Summer Place het 'n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAJDA4MjUzOTc1LTNhMmEtNDZiNi05MWJhLWZiMDFhM2ZiMGI3MQ?w=1440&h=960&fit=crop&auto=format was R850, nou Vanaf R680 per nag (plek vir 6) 27 5 1 5 1128 Albert Meyer Drive Summer Place 4265 KwaZulu-Natal 086 999 0018 14:00-23:00 09:00 -30.807321132489 30.411798420832